רוב היצרניות הבולטות כבר הציגו את סמארטפוני הדגל שלהן לסוף שנת 2017 (תקופת החגים): גוגל עם הפיקסל 2, אפל עם ה-iPhone X וה-iPhone 8, וואווי עם ה-Mate 10 וסמסונג עם ה-Note 8, אך אחת היצרניות השקטות, HTC, עוד לא אמרה את דברה. על פי דיווח של המדליף בעל הניסיון העבר המרשים, Evan Blass, נראה שהסמארטפון הבא של HTC, ה-U11 Plus עומד להיות מכשיר מרשים ומעניין.
על פי הדיווח של בלאס, המכשיר החדש יגיע עם תצוגת WQHD בגודל 6 אינץ’, מעבד Snapdragon 835 של קוואלקום, מצלמה אחורית עם חיישן 12MP ומפתח צמצם של f/1.7, מצלמה קדמית עם חיישן 8MP, ושתי תצורות שונות: דגם עם זכרון RAM של 4 גיגה ונפח אחסון של 64 גיגה, ודגם עם זכרון RAM של 6 גיגה ונפח אחסון של 128 גיגה. המכשירים צפויים להיות עמידים במים ובעלי פיצ’ר ה-Edge Sense שמאפשר ללחוץ את מסגרת המכשיר בכדי לבצע פעולות (כמו במכשיר הקודם שלה, ובפיקסל החדש). הפרט המפתיע ביותר במפרט היחסית מרשים הזה, הוא סוללת המכשיר שצפויה להגיע בנפח של 3,930mAh. סוללות בנפח שכזה ראינו בעיקר במכשירי דגל של חברת וואווי. לשם השוואה, ה-Mate 10 מגיע עם סוללת 4,000mAh שאמורה לספק חיי סוללה של למעלה מיום בשימוש בינוני-כבד. כך שנראה שגם המכשיר החדש של HTC יהנה מחיי סוללה ארוכים במיוחד שיסייעו למשתמשים לשרוד את היום הארוך מבלי להצטרך להטעין את המכשיר במהלכו.
ההכרזה הרשמית של המכשיר צפויה להתקיים ב-2 בנובמבר, שם נגלה את המפרט המלא והרשמי של המכשיר. זוהי הכרזה יחסית חשובה של החברה שמדשדשת בשנים האחרונות, ולאחרונה ביצעה עסקת ענק עם גוגל בשווי 1.1 מיליארד דולר: במסגרת העסקה יעברו לגוגל כ-2,000 מתוך 4,000 עובדים במחלקת “Powered by HTC” בחטיבת המחקר והפיתוח של HTC – עובדים שהיו מעורבים בפיתוח של מכשיר הפיקסל משנה שעברה והפיקסל 2 XL של השנה. בנוסף, תקבל גוגל גישה לתיק הפטנטים והקניין הרוחני של HTC.
2 תגובות על "הודלף המפרט של ה-HTC U11 Plus עם סוללת מכשיר אימתנית"
יש לנו רדמי note3 וגם 4 לפני שנה ויותר עם 4300 , מה ההתלהבות… עם מערכות אנדרואיד הכי טובות שחווינו.
בערך כמו לומר : “…חחחח… מרצדס…יש לי סניאנג עם מנוע כזה…מה ההתלהבות..” בעצם לא בערך..בדיוק.